A Jobbik-közeli Iránytű Intézet legfrissebb felmérése szerint a biztos pártválasztók körében

a Fidesz-KDNP 49

a Jobbik 22

az LMP 8

az MSZP 7

a DK 7

a Momentum 3

a Kétfarkú, az Együtt és a Párbeszéd 1-1 százalékon áll.

A Magyar Nemzet megrendelésére készült felmérés szerint szeptemberhez képest a kormánypártok támogatottsága nőtt a legnagyobbat, 6 százalékot, Az MSZP-nek azonban nem tett jót Botka lemondása a miniszterelnök-jelölti posztról, a szeptemberi 11 százalékról 7 százalékra csökkent a támogatottságuk. Az Iránytű szerint ebből a folyamatból egyelőre nem tudott profitálni a DK, az ő támogatottságuk is csökkent 1 százalékot, az LMP-é viszont egy százalékot nőtt. Nem változott a támogatottsága a Jobbiknak, a Momentumnak és a Párbeszédnek, míg a Kétfarkú 2, az Együtt 1 százalékot vesztett szavazótáborából.

A Republikon legfrissebb mérése a Fidesznek 54, a Jobbiknak 15, az MSZP-nek 12, az LMP-nek 6, a DK-nak 5 százalékot mért a pártválasztók körében. A kormányközeli Nézőpont pedig a Fidesznek 44, a Jobbiknak 19, az MSZP-nek 10, a DK-nak 8, az LMP-nek 7 százalékot.

Borítókép: Z. Kárpát Dániel a Jobbik frakcióvezetõ-helyettese és Szél Bernadett az LMP frakcióvezetõje Fotó: MTI / Bruzák Nóémi